
1. VISPĀRĪGĀ INFORMĀCIJA

1.1. Pasūtītājs:
Olaines novada pašvaldība (turpmāk - Pasūtītājs). 

1.1.1. Rekvizīti:

Olaines novada pašvaldība

Juridiskā un pasta adrese: Zemgales iela 33, Olaine, Olaines novads, LV - 2114, Latvija 

Reģistrācijas numurs: 90000024332

Banka: AS “Swedbank”

Kods: HABALV22

Konta numurs: LV34HABA0551036014438
Tālruņa numurs: +371 66954899, 20178620
E-pasta adrese: pasts@olaine.lv
Mājas lapa: www.olaine.lv
1.1.2. Kontaktpersona, kas ir tiesīga iepirkuma procedūras gaitā sniegt organizatorisku informāciju par procedūru: Irina GUBINA - Olaines novada pašvaldības iepirkumu vadītāja, tālr.: +371 20454465, e-pasts: iepirkumi@olaine.lv.
1.2. Iepirkumu komisija
Iepirkumu komisija izveidota, pamatojoties uz 2022.gada 21.decembra grozījumiem “Par Olaines novada pašvaldības iepirkumu komisijas nolikumu un iepirkumu komisijas izveidošanu” Olaines novada domes 2017.gada 22.marta lēmumā „Par Olaines novada pašvaldības iepirkumu komisijas nolikuma un pastāvīgās iepirkumu komisijas apstiprināšanu” (3.prot., 11.p.) (turpmāk - Komisija).
1.3. Pretendents

Pretendents ir normatīvajos aktos noteiktajā kārtībā reģistrēta persona vai šādu personu apvienība jebkurā to kombinācijā (turpmāk - Pretendents), kura iesniegusi piedāvājumu iepirkumā ONP 2026/40 „Rotaļu un sporta laukumu iekārtu remonta pakalpojumi Olaines novadā”. 
1.4. Vispārīga informācija par iepirkuma priekšmetu
1.4.1. Iepirkums identifikācijas numurs - ONP 2026/40.
1.4.2. Iepirkuma priekšmeta apraksts:

Rotaļu un sporta laukumu iekārtu remonta pakalpojumi Pasūtītāja īpašumā esošajiem rotaļu un sporta laukumiem Olaines novada teritorijā (turpmāk - Pakalpojums), saskaņā ar Nolikumu un Nolikuma pielikumos noteiktajām prasībām.
1.4.3. CPV kods: 50870000–4 “ Spēļu laukumu aprīkojuma remonta un tehniskās apkopes pakalpojumi”, 37535200-9 “Spēļu laukuma aprīkojums”.
1.4.4. Iepirkuma priekšmets nav sadalīts iepirkuma priekšmeta daļās.
1.4.5. Iepirkumam tiek piemērota Publisko iepirkumu likuma (turpmāk – PIL) 9. pantā noteiktā kārtība. Iepirkuma veikšanas rezultātā paredzēts noslēgt iepirkuma līgumu (turpmāk – Līgums).

1.5. Līguma darbības laiks

1.5.1. Līguma darbības termiņš: līdz 2026.gada 31.decembrim.
1.6. Informācijas sniegšana

1.6.1. Jebkura informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/934. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.6.2. Komisija sniedz papildu informāciju triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām, ja piegādātājs ir laikus pieprasījis papildu informāciju par iepirkuma Nolikumā iekļautajām prasībām.

1.6.3. Ieinteresētais piegādātājs jautājumu par Nolikuma noteikumiem uzdod rakstiskā veidā, izmantojot Elektronisko iepirkumu sistēmas e-konkursu apakšsistēmu vai adresējot tos Komisijai un nosūtot to elektroniski Nolikuma 1.1.2.punktā minētajai kontaktpersonai.

1.6.4. Komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Elektronisko iepirkumu sistēmas e-konkursu apakšsistēmā.
1.6.5. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta EIS e-konkursu apakšsistēmā.
1.7. Piedāvājumu iesniegšanas vieta, datums, laiks un kārtība

1.7.1. Pretendents var iesniegt:

1.7.1.1. piedāvājumu par visu apjomu;

1.7.1.2. viena piedāvājuma variantu.
1.7.2. Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja publicētajā paziņojumā par līgumu un Elektronisko iepirkumu sistēmas e-konkursu apakšsistēmā.

1.7.3. Piedāvājumi Konkursā ir iesniedzami tikai elektroniski, Valsts digitālās attīstības aģentūras mājaslapas EIS e-konkursu apakšsistēmā
. Ārpus EIS iesniegtie piedāvājumi tiks atzīti par neatbilstošiem Nolikuma prasībām. Pretendentu piedāvājumi, kas saņemti ārpus EIS, netiek atvērti un neatvērti tiek nosūtīti atpakaļ iesniedzējam.

1.7.4. Iesniegto piedāvājumu Pretendents var atsaukt, grozīt un labot vai papildināt tikai līdz 1.7.2. punktā norādītā piedāvājumu iesniegšanas termiņa beigām vai līdz tā pagarinājumam.

1.8. Piedāvājumu atvēršanas vieta, datums, laiks un kārtība 

1.8.1. Piedāvājumu elektroniska atvēršana paredzēta Iepirkumu uzraudzības biroja publicētajā paziņojumā par līgumu un EIS sistēmas e-konkursu apakšsistēmā norādītajā termiņā.
1.8.2. Piedāvājumu atvēršana notiek, izmantojot Valsts digitālās attīstības aģentūras mājaslapā www.eis.gov.lv pieejamos rīkus piedāvājumu elektroniskai saņemšanai. Komisija atver Pretendentu iesniegtos piedāvājumus tiešsaistes režīmā EIS e-konkursu apakšsistēmā. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā. 

1.8.3. Ja Pretendents piedāvājuma datu aizsardzībai izmantojis piedāvājuma šifrēšanu Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz Komisijai elektroniskā atslēga ar paroli šifrētā dokumenta atvēršanai. 

1.8.4. Iesniegto piedāvājumu atvēršanas protokols un finanšu piedāvājumu apkopojums būs pieejams EIS e-konkursu apakšsistēmā.

1.8.5. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, Pasūtītājs rīkojas saskaņā ar PIL 39. panta 4. daļu.

1.9. Piedāvājuma noformēšana

1.9.1. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:

1.9.1.1. Izmantojot EIS piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.9.1.2. Elektroniski aizpildāmos dokumentus elektroniski sagatavojot ārpus EIS un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.9.1.3. Elektroniski sagatavoto piedāvājumu šifrējot ārpus EIS ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). 

1.9.2. Sagatavojot piedāvājumu, Pretendents ievēro, ka:

1.9.2.1. Dokumentus Pretendents pēc saviem ieskatiem ir tiesīgs iesniegt elektroniskā formā, parakstot tos ar EIS piedāvāto elektronisko parakstu un laika zīmogu, vai, parakstot ar drošu elektronisko parakstu;

1.9.2.2. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.

1.9.3. Pretendents ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. Ja Pasūtītājam radīsies šaubas par iesniegtās dokumenta kopijas autentiskumu, tas pieprasīs, lai Pretendents uzrāda dokumenta oriģinālu vai iesniedz apliecinātu dokumenta kopiju atbilstoši Publisko iepirkumu likuma 41.panta piektajai daļai;

1.9.4. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju;

1.9.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts. 

1.10. Cita informācija

1.10.1. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. 

1.10.2. Iesniedzot piedāvājumu, Pretendents apstiprina, ka: tam ir skaidras un saprotamas viņa tiesības un pienākumi; Pretendents atbilst Nolikumā izvirzītajām prasībām; Pretendents ir iepazinies ar iepirkuma Nolikuma saturu, atzīstot to par pareizu un atbilstošu, līdz ar ko visas pretenzijas un sūdzības, ja tādas ir, par noteikumiem ir iesniedzamas pirms piedāvājumu iesniegšanas vai neiesniedzot piedāvājumu; Pretendentam ir skaidras un saprotamas Nolikumā noteiktās prasības piedāvājuma sagatavošanai un Līguma priekšmets, līdz ar ko viņš atzīst, ka Komisija ir nodrošinājusi Pretendentam iespēju bez attaisnojama riska iesniegt piedāvājumu. 
2. NOSACĪJUMI PRETENDENTA DALĪBAI KONKURSĀ 

2.1. Pretendentu izslēgšanas noteikumi 

2.1.1. Attiecībā uz Komisijas apstiprināto Pretendentu, kuram būtu piešķiramas iepirkuma līguma slēgšanas tiesības, Komisija veic pārbaudi, vai minētais Pretendents nav izslēdzams no dalības iepirkumā.

2.1.2. Pārbaude veicama atbilstoši PIL 9. panta astotajā un devītajā daļā noteiktajai kārtībai un atbilstoši Starptautisko un Latvijas Republikas nacionālo sankciju likuma 11.1 pirmās daļas regulējumam.

2.1.3. Komisija apstiprināto Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā saskaņā ar PIL 9. panta astotās daļas  izslēgšanas iemesliem.

2.1.4. Konstatējot PIL 9. panta astotās daļā minēto izslēgšanas iemeslu noteikto kārtību un Starptautisko un Latvijas Republikas nacionālo sankciju likums likuma 11.1 pirmajā daļā minēto apstākļu esamību, Komisija rīkojas saskaņā ar PIL 42.panta  ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot PIL 43. panta noteikumus.
	3. PRETENDENTA ATLASES PRASĪBAS
	4. IESNIEDZAMIE DOKUMENTI

	2.1. Atbilstība profesionālās darbības veikšanai 

2.1.1. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.

2.1.2. Pretendents ir reģistrēts (viņam ir atļaujas, sertifikāti, izziņas, u.tml.), kas, saskaņā ar attiecīgajā valstī spēkā esošajiem normatīvajiem aktiem, nepieciešamas Nolikumā noteiktā Pakalpojuma izpildei.
	4.1. Pretendentu atlases dokumenti:
4.1.1. Pretendenta pieteikums dalībai Konkursā saskaņā ar Nolikuma 2.pielikumā doto standarta formu, kuram pievienota Informācija par Pretendenta piegādātāju apvienībā ietilpstošiem partneriem un apakšuzņēmējiem (saskaņā ar Nolikuma 2.1.pielikumā doto standarta formu). 
4.1.2. Piegādātāju apvienības, ja piedāvājumu iesniedz piegādātāju apvienība, dalībnieku vienošanās par piedāvājuma iesniegšanu, vadošā partnera nozīmēšanu, atbildības sadalījumu starp dalībniekiem un iespējamā Līguma izpildi (t.sk. informācija par to, kādu iepirkuma daļu (tai skaitā finansiālā izteiksmē) realizē katrs no dalībniekiem).

4.1.3. Pretendenta un tā iesaistīto apakšuzņēmēju vienošanās (ja Pretendents iesaista apakšuzņēmējus, kuru veicamo pakalpojumu vērtība ir vismaz EUR 10 000 (desmit tūkstoši euro), norādot tā veicamos pakalpojumus un apjomus naudas izteiksmē (norādot to kopsummu eiro bez PVN no kopējās līgumcenas).

4.1.4. Ārvalstu uzņēmumi iesniedz Komercreģistra līdzvērtīgas komercdarbību reģistrējošas iestādes ārvalstīs izdoto reģistrācijas apliecības kopiju vai apliecinot reģistrāciju ar norādi uz publiski pieejamu reģistru, kur Pasūtītājs varētu pārliecināties par Pretendenta reģistrācijas faktu.

	2.2. Minimālās prasības attiecībā uz Pretendenta saimniecisko un finansiālo stāvokli 

2.2.1. Pretendenta finanšu vidējais gada apgrozījums iepriekšējo 3 (trīs) noslēgtu finanšu gadu laikā vai nostrādātajā laika periodā (ja Pretendents ir dibināts vēlāk vai attiecīgajā tirgū darbojas mazāk par trīs gadiem) ir vismaz EUR 25 000,00 (divdesmit pieci tūkstoši euro).
	4.2. Izziņa par Pretendenta vidējo gada finanšu apgrozījumu vai gada pārskats par iepriekšējiem trīs noslēgtiem finanšu gadiem vai nostrādātajā laika periodā (ja Pretendents ir dibināts vēlāk vai attiecīgajā tirgū darbojas mazāk par trīs gadiem). 
4.2.1. Ja piedāvājumu iesniedz personu apvienība, tās finanšu apgrozījums ir visu to dalībnieku kopējais finanšu apgrozījums, kuri ir finansiāli atbildīgi par iepirkuma līguma izpildi. Jāiesniedz atbilstoša izziņa par personu apvienības finanšu apgrozījumu. 
4.2.2.  Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda, ka viņa rīcībā būs nepieciešamie resursi, iesniedzot vienošanos par sadarbību Līguma izpildē, un kurā paredzēta solidāra atbildība par Līguma izpildi. 

	2.3. Minimālās prasības attiecībā uz Pretendenta tehniskajām un profesionālajām spējām: 
	

	2.3.1. Pretendentam ir pieredze līdzīgu darbu veikšanā iepriekšējo 3 (trīs) gadu laikā (2023., 2024., 2025. un 2026.gadā līdz piedāvājuma iesniegšanas dienai). Tiks uzskatīts, ka Pretendentam ir pieredze līdzīgu darbu veikšanā minētajā laika periodā, ja tas ir izpildījis vismaz 1 (vienu) līgumu, kura ietvaros ir veikta publiski pieejamu rotaļu un/vai sporta laukumu aprīkojuma apkope un/vai remonta darbi vismaz 6 (sešu) mēnešu periodā.
	4.3. Informācija par Pretendenta pieredzi (saskaņā ar Nolikuma 3.pielikumā doto standarta formu), pievienojot vismaz 1 (vienu) pasūtītāja pozitīvu atsauksmi par veiktajiem pakalpojumiem ar norādi par darbu veidu, apjomu un izpildes termiņu.
4.3.1. Pretendents pieredzi var apliecināt ar alternatīviem dokumentiem, ja tam objektīvu apstākļu dēļ nav iespējams iesniegt atsauksmi (piem., nodošanas-pieņemšanas akta kopiju u.c.). Ja piedāvājumu iesniedz piegādātāju apvienība, šī punkta prasībām atbilstošs darbu uzskaitījums jāiesniedz par piegādātāju apvienībā iekļauto personu darbiem.
4.3.2. Pretendents var balstīties uz citu personu tehniskajām un profesionālajām iespējām, ja tas ir nepieciešams iepirkuma Līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents iesniedz aizpildītas veidlapas un pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	
	4.4. Tehniskais un Finanšu piedāvājums jāsagatavo saskaņā ar Nolikuma 4.pielikumā doto standarta formu.
4.4.1. Pretendents Tehnisko un Finanšu piedāvājumu sagatavo un iesniedz, ņemot vērā Tehniskās specifikācijas noteiktās prasības.

4.4.2. Nosakot vienības cenas Pakalpojumam, tajās ietver izmaksas, bez kā nebūtu iespējama iepirkumā paredzētā Pakalpojuma tehnoloģiski pareiza, Nolikumam, Tehniskajai specifikācijai un spēkā esošiem normatīviem aktiem atbilstoša izpilde pilnā apjomā, noteiktajā termiņā, ievērojot Līguma projekta nosacījumus. 
4.4.3. Līguma izpildes laikā Pretendenta piedāvātās cenas paliek nemainīgas un nav pakļautas izmaiņām, izņemot Nolikuma 5.pielikumā „Līguma projekts” noteiktajos gadījumos. 
4.4.4. Vienības cenu norāda EUR ar diviem cipariem aiz komata.


5. PIEDĀVĀJUMU VĒRTĒŠANA UN IZVĒLES KRITĒRIJS
5.1. Iesniegto piedāvājumu atvēršana un vērtēšana notiek slēgtā Komisijas sēdē.
5.2. Piedāvājuma noformējuma pārbaudes laikā Komisija pieņem lēmumu par piedāvājuma noformējuma atbilstību Nolikuma 1.9. punktā noteiktajām prasībām. 
5.3. Tehniskā piedāvājuma atbilstības pārbaudes laikā Komisija izvērtē piedāvājuma atbilstību Nolikuma 1.pielikuma „Tehniskā specifikācija” prasībām un citām Nolikuma prasībām, t.sk. pārbauda Pakalpojuma apjomus. Piedāvājumu vērtēšanas gaitā Komisija ir tiesīga pieprasīt, lai tiek izskaidrota vai papildināta Tehniskajā piedāvājumā un Finanšu piedāvājumā iekļautā informācija un novērstas acīmredzamas pārrakstīšanās kļūdas, vai pieprasīt iesniegt trūkstošo dokumentu, atbilstoši PIL 41.pantam 8.daļai. Ja Pretendenta piedāvājums neatbilst kādām no Nolikuma 1.pielikuma “Tehniskā specifikācija” vai citām prasībām, Komisija pieņem lēmumu par Pretendenta piedāvājuma tālāku neizskatīšanu un izslēgšanu no turpmākās dalības iepirkumā.

5.4. Finanšu piedāvājuma izvērtēšana

5.4.1. Pēc Tehniskā piedāvājuma izvērtēšanas Komisija veic atbilstoša piedāvājuma Finanšu piedāvājuma izvērtēšanu. 
5.4.2. Pirms piedāvājumu turpmākas vērtēšanas Komisija pārbauda, vai piedāvājumā nav pieļautās aritmētiskās kļūdas vai pārrakstīšanās kļūdas. Aritmētiskas kļūdas ir nejaušas aprēķinu kļūdas, piemēram, nepareiza kopsumma, ja vienības cenas un daudzums ir norādīti pareizi. Pārrakstīšanās kļūdas ir acīmredzamas pareizrakstības kļūdas vārdos, burtu vai ciparu sajaukšana vietām, ja no konteksta skaidri izriet pareizā informācija. Pārrakstīšanās kļūdas labojums nedrīkst mainīt piedāvājuma būtību, t.i., tas nedrīkst mainīt cenas piedāvājumu (izņemot pašas aritmētiskās kļūdas labojumu), tehniskos parametrus vai citus būtiskus nosacījumus.
5.4.2.1. Ja piedāvājumā tiek konstatētās aritmētiskās vai pārrakstīšanās kļūdas, Komisija tās atbilstoši izlabo. Aritmētiskas kļūdas ir nejaušas aprēķinu kļūdas, piemēram, nepareiza kopsumma, ja vienības cenas un daudzums ir norādīti pareizi. Pārrakstīšanās kļūdas ir acīmredzamas pareizrakstības kļūdas vārdos, burtu vai ciparu sajaukšana vietām, ja no konteksta skaidri izriet pareizā informācija. Pārrakstīšanās kļūdas labojums nedrīkst mainīt piedāvājuma būtību, t.i., tas nedrīkst mainīt cenas piedāvājumu (izņemot pašas aritmētiskās kļūdas labojumu), tehniskos parametrus vai citus būtiskus nosacījumus. 

5.4.2.2. Par veiktajiem kļūdu labojumiem Komisija paziņo Pretendentam, kura pieļautās aritmētiskās vai pārrakstīšanās kļūdas labotas un, turpinot piedāvājumu vērtēšanu, ņem vērā veiktos aritmētisko vai pārrakstīšanās kļūdu labojumus. 
5.4.3. Pretendents ieraksta vienības līgumcenas visās paredzētajās pozīcijās. Ja kādā pozīcijā vienības līgumcenas nav norādītas, piedāvājums tiek uzskatīts par neatbilstošu un tālāk netiek vērtēts. 
5.4.4. Ja Komisijai piedāvājums šķiet nepamatoti lēts, tā rīkojas saskaņā ar PIL 53.panta noteikumiem. Ja Komisija konstatē, ka ir iesniegts nepamatoti lēts piedāvājums, Komisija Pretendentu noraida.

5.5. Pretendentu atlases laikā Komisija atlasa Pretendentu, kurš atbilst Nolikuma 3. punkta prasībām. Komisija pieņem lēmumu par piedāvājuma vērtēšanu, ņemot vērā samērīguma principu, un tā nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem Pretendentiem. Ja Komisija konstatē, ka Pretendenta sniegtā informācija ir neskaidra vai nepilnīga vai trūkst kāda dokumenta, tā pieprasa, lai Pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, atbilstoši PIL 41.pantam 6.daļai. Komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
5.6. Līguma slēgšanas tiesību piešķiršana

5.6.1. Komisija līguma slēgšanai izvēlas saimnieciski visizdevīgāko piedāvājumu, kurš izraudzīts atbilstoši Nolikumā noteiktajām prasībām ar viszemāko kopējo piedāvāto līgumcenu no tiem piedāvājumiem, kas nav izslēdzami PIL 9. panta astotās daļas  un Starptautisko un Latvijas Republikas nacionālo sankciju likuma 11.1 pantā minēto apstākļu dēļ, atbilst visām Nolikuma un Nolikuma pielikumos noteiktajām prasībām.

5.6.2. Vērtējot piedāvājuma cenu, Komisija ņem vērā līgumcenu bez pievienotās vērtības nodokļa.
5.6.3. Gadījumā, ja tiks konstatēts, ka vismaz divu piedāvājumu summa ir vienāda, Komisija izvēlēsies tā Pretendenta piedāvājumu, kurš piedāvās garāku pakalpojuma ietvaros sniegto spēļu un rekreācijas laukumu, ierīču un aprīkojuma remontdarbu garantijas laiku.
6. PAZIŅOJUMS PAR LĒMUMA PIEŅEMŠANU
6.1. Komisija 3 (triju) darbdienu laikā pēc lēmuma pieņemšanas vienlaikus informē visus Pretendentus par pieņemto lēmumu, nosūtot rakstisku paziņojumu, kā arī EIS e-konkursu apakšsistēmā nodrošina brīvu un tiešu elektronisku pieeju minētajam lēmumam. 
7. NOSACĪJUMI LĪGUMA IZPILDEI
7.1. Pretendentam, kurš tiek atzīts par uzvarētāju iepirkumā, tiek piešķirtas iepirkuma līguma slēgšanas tiesības. Iepirkuma līgums jāparaksta 10 (desmit) darbdienu laikā no Komisijas nosūtītā (arī uz elektroniskā pasta adresi) uzaicinājuma parakstīt iepirkuma līgumu izsūtīšanas dienas. Ja norādītajā termiņā Pretendents neparaksta iepirkuma līgumu, tas tiek uzskatīts par atteikumu slēgt iepirkuma līgumu.

7.2. Ja uzvarētājs iepirkumā atsakās slēgt Līgumu ar Pasūtītāju, Komisija var pieņemt lēmumu slēgt Līgumu ar nākamo Pretendentu, kura piedāvājums atbilst iepirkuma Nolikumā noteiktajām prasībām un ir piedāvājis visizdevīgāko piedāvājumu.
7.3. Atbilstoši PIL 9.panta 18.daļai iepirkuma rezultātā noslēgtā Līguma, t.sk. tā grozījumu (ja tādi būs), teksts tiks publicēts EIS e-konkursu apakšsistēmā. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. iepirkuma Nolikums.
8. PERSONAS DATU AIZSARDZĪBA
7.1. Olaines novada pašvaldība Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

Iepirkumu komisijas priekšsēdētājs


Ģ.Batrags
1.  pielikums

Iepirkuma ONP 2026/40 nolikumam
Tehniskās specifikācijas pēdējais aktualizācijas datums: 22.07.2026..

PRASĪBAS PAKALPOJUMA IZPILDEI 

Iepirkumam “Rotaļu un sporta laukumu iekārtu remonta pakalpojumi Olaines novadā”

1. Pakalpojuma mērķis un sasniedzamais rezultāts – nodrošināt spēļu un rekreācijas laukumu, to ierīču un aprīkojuma lietošanas mērķim atbilstošu un drošu funkcionēšanu, kā arī nodrošināt to atbilstību spēkā esošo drošuma standartu LVS EN 1176 “Spēļu laukumu aprīkojums un pārklājums”, LVS EN 1177 “Triecienus slāpējošā spēļu laukumu virsmas. Kritiskā krišanas augstuma noteikšana” prasībām un saskaņā ar 07.01.2020. Ministru kabineta noteikumiem Nr.18 “Spēļu un rekreācijas laukumu drošības noteikumi” (turpmāk – Noteikumi), nodrošinot drošu un lietotāju veselībai nekaitīgu lietošanu visā to ekspluatācijas laikā.
2. Pakalpojums tiek sniegts Olaines novada īpašumā esošajiem spēļu un rekreācijas elementiem, spēļu un rekreācijas laukumos.
3. Uz doto brīdi, pakalpojuma ietvaros aplūkojamie spēļu un rekreācijas laukumi, ierīces un aprīkojums ir no tādiem ierīču ražotājiem kā – Lappset, KSIL, HAGS, JMP, Kenguru Pro u.c.
4. Pakalpojuma sniegšanas vietas atrodas publiski pieejamās teritorijās, kas ir pieejamas apskatei jebkurā diennakts laikā. 
5. Pakalpojums ietver šādus veidus: bojāto spēļu un rekreācijas ierīču un aprīkojuma remontu un atjaunošanu (R), nolietojušos un bīstamo spēļu un rekreācijas ierīču, konstrukciju, vai to elementu demontāžu (D), spēļu un rekreācijas laukumu teritorijas labiekārtojuma aprīkojuma atjaunošana (LA) un spēļu un rekreācijas laukumu seguma renovācija (S).
6. Nepieciešamības gadījumā Pretendentam ir jānodrošina iespēja pēc Pasūtītāja pieprasījuma ne vēlāk kā 1 (vienas) darba dienas laikā apsekot spēļu un rekreācijas laukumu ārpus tā plānotā regulārās apsekošanas grafika un novērst tur radušos tūlītēju apdraudējumu spēļu un rekreācijas laukuma lietotāju drošībai, saskaņojot ar Pasūtītāju veicamos darbus un termiņus minēto iekārtu bojājumu vai defektu galīgai novēršanai.
7. Gadījumā, ja Pretendents nevar novērst spēļu un rekreācijas laukumā radušos tūlītēju apdraudējumu spēļu un rekreācijas laukuma apmeklētājiem, Pretendents par to nekavējoties informē Pasūtītāju e-pastā vai mobilajā aplikācijā, piemēram, “WhatsApp” pievienojot fotofiksāciju, kā arī veic spēļu un rekreācijas laukuma norobežošanu, bīstamās spēļu un rekreācijas ierīces vai aprīkojuma demontāžu, vai arī jebkuru citu atbilstošu rīcību, kas nepieļautu spēļu un rekreācijas laukuma apmeklētājiem bīstamās spēļu un rekreācijas ierīces izmantošanu.
8. Vēlams, lai Pretendents pakalpojuma izpildē, gan veicot spēļu un rekreācijas laukumu ekspluatācijas pārbaudes, gan, kad nepieciešams veikt spēļu vai vingrošanas elementa nomaiņu pret līdzvērtīgu, vai papildināt laukumā esošos elementus, piesaistītu sertificētu spēļu laukumu inspektoru. 
9. Veicot jebkurus rotaļu laukuma, ierīču un aprīkojuma remontdarbus, Pretendents ievēro visus spēļu un rekreācijas laukuma, ierīču un aprīkojuma ražotāja norādījumus par attiecīgo elementu izbūvi un montāžu. 
10. Pakalpojuma ietvaros veicot spēļu un rekreācijas laukuma, ierīču un aprīkojuma remontdarbus, iespēju robežās ir jāizmanto attiecīgā spēļu un rekreācijas ierīču ražotāja un attiecīgās rotaļu sērijas oriģinālās rezerves detaļas.
11. Ja Pakalpojuma izpildē nav iespējams izmantot spēļu un rekreācijas ierīču ražotāja oriģinālās rezerves detaļas, Pretendents par to informē Pasūtītāju un piedāvā alternatīvas cita ražotāja rezerves detaļas, kas pilda analogu funkciju kā bojātās spēļu un rekreācijas ierīču detaļas, kā arī nodrošina, ka alternatīvās rezerves detaļas nemaina kopējo spēļu un rekreācijas elementa sākotnējo vizuālo noformējumu, tematiku un funkcionalitāti.
12. Pretendents apliecina, ka pēc jebkuriem remontdarbiem, detaļu nomaiņas vai atjaunošanas iekārtas atbilst standarta LVS EN 1176 “Spēļu laukumu aprīkojums un pārklājums”,  LVS EN 1177 “Triecienus slāpējošā spēļu laukumu virsmas. Kritiskā krišanas augstuma noteikšana” un Noteikumu drošuma prasībām.

13. Pakalpojuma ietvaros sniegto spēļu un rekreācijas laukumu, ierīču un aprīkojuma remontdarbu garantijas laiks tiek noteikts saskaņā ar spēļu un/ vai rekreācijas ierīču ražotāja noteikto garantijas laiku, bet, ne mazāks kā 24 mēneši.
14. Garantijas perioda sākums tiek fiksēts ar darbu pieņemšanas – nodošanas akta parakstīšanu.
15. Pakalpojuma garantijas periodā Pretendents par saviem līdzekļiem novērš visus radušos bojājumus, kas saistīti ar nekvalitatīvām rezerves detaļām vai darbu nekvalitatīvu izpildi. Garantijas periodā atklāto defektu novēršanas laiks – ne ilgāk kā 5 (piecu) darba dienu laikā.
16. Darbu pieņemšanas – nodošanas akts par veiktajiem darbiem iepriekšējā mēnesī Pasūtītājam uz saskaņošanu jāiesniedz ne vēlāk kā līdz nākamā mēneša 7. datumam, pievienojot fotofiksācijas pirms un pēc veiktajiem darbiem.
17. Pretendentam darbu saskaņošanas akti par nākamo mēnesi jāiesniedz līdz tekošā mēneša 25.datumam.
18. Pretendentam, līguma darbības laikā, jābūt spēkā esošai civiltiesiskai apdrošināšanai, kas sedz zaudējumus trešajai personai, ja polises īpašnieks bez iepriekšēja nodoma vai neuzmanības dēļ nodara kaitējumu tās veselībai/dzīvībai vai īpašumam.
5. pielikums

Iepirkuma ONP 2026/40 nolikumam
Līguma projekts Nr. ONP 2026/40
Par rotaļu un sporta laukumu iekārtu remonta pakalpojumiem Olaines novadā
Olainē,
Datums ir pēdējā pievienotā droša elektroniskā paraksta laika zīmoga datums
Olaines novada pašvaldība, reģistrācijas Nr. 90000024332, juridiskā adrese Zemgales ielā 33, Olaine, Olaines novads, LV-2114, tās izpilddirektora Ģirta BATRAGA personā, kurš rīkojas saskaņā ar Pašvaldību likuma 22.panta pirmās daļas 7.punktu un Nolikumu (turpmāk – Pasūtītājs), no vienas puses, un

_____________, reģistrācijas Nr. ________________, juridiskā adrese: _________________, tās _________________ personā, kurš rīkojas uz ____________ pamata, turpmāk – Izpildītājs, no otras puses, 

turpmāk katrs atsevišķi vai abi kopā - Puse/-es, savā starpā noslēdz šādu līgumu (turpmāk - Līgums):

1. LĪGUMA PRIEKŠMETS

1.1. Pasūtītājs uzdod, un Izpildītājs apņemas Līguma darbības laikā veikt remonta darbus  (turpmāk – Darbi) Pasūtītāja īpašumā esošajiem rotaļu un sporta laukumiem (turpmāk – Objekti) Olaines novada teritorijā saskaņā ar Līguma noteikumiem, Tehnisko specifikāciju un prasībām pakalpojuma izpildei (turpmāk - 1. pielikums) un Izpildītāja iesniegto Tehnisko un Finanšu piedāvājumu (turpmāk - 2. pielikums).

2. PUŠU SAISTĪBAS

2.1. Izpildītājs apņemas:

2.1.1. veicot Darbus, nodrošināt visu rotaļu un sporta ierīču tehniskā stāvokļa pārbaudi un atbilstību drošības standartu EN 1176 un EN 1177 ekspluatācijas prasībām;

2.1.2. izpildīt Darbus, sagatavot defektu aktu un iesniegt to Pasūtītājam 12 (divpadsmit) nedēļu laikā no darba uzdevuma saņemšanas;

2.1.3. veikt Darbus saskaņā ar darba uzdevumu pēc iespējas laicīgāk, bet ne vēlāk kā 12 (divpadsmit) nedēļu laikā pēc darba uzdevuma saņemšanas. Ja Darbus nav iespējams veikt 12 (divpadsmit) nedēļu laikā, Izpildītājs par to informē Pasūtītāju, un Puses vienojas par nepieciešamo Darbu izpildes termiņu;

2.1.4. veikt Darbus saskaņā ar Tehnisko specifikāciju un prasībām pakalpojuma izpildei (Līguma 1.pielikums) un Tehnisko un Finanšu piedāvājumu (Līguma 2. pielikums);

2.1.5. veikt Darbus atbilstoši Pasūtītāja darba uzdevumiem un termiņiem;

2.1.6. izpildīto Darbu nodošanas – pieņemšanas aktu pirms Darbu nodošanas saskaņot ar Pasūtītāju un pēc Pasūtītāja akcepta to iesniegt Pasūtītājam;

2.1.7. izpildot Darbus, ievērot Latvijas Republikas spēkā esošajos normatīvajos aktos noteiktās prasības un Olaines novada pašvaldības saistošos noteikumus;

2.1.8. veicot Darbus, atbildēt par darba drošības noteikumu, drošības tehnikas instrukciju, veselības aizsardzības prasību, ugunsdrošības noteikumu un vides aizsardzības prasību ievērošanu, kā arī ievērot tīrību, veselības standartus, sanitārās normas, sadzīves atkritumus uzglabājot atkritumu konteineros vai iepakojumā, kas nepieļauj apkārtējās vides piesārņošanu, un nodrošinot to savlaicīgu izvešanu;

2.1.9. veikt Darbus augsti profesionālā līmenī, kvalitatīvi un Līgumā noteiktajā termiņā;

2.1.10. Darbu izpildi nodrošināt ar saviem materiāliem, tehniku, darbarīkiem un darbaspēku;

2.1.11. jebkurā laikā pēc Pasūtītāja pieprasījuma sniegt atskaiti par Darbu gaitu;

2.1.12. Darbu izpildē izmantot tikai tādus materiālus, kas atbilst Latvijas Republikas normatīvajiem aktiem, tehniskajos noteikumos paredzētajām tehniskajām prasībām un deklarētajām ekspluatācijas īpašībām. Tādu izstrādājumu un materiālu izmantošana, kam nav izdots Latvijas Republikas sertifikāts, tiek atļauta, ja to sertifikātā un tehniskajā dokumentācijā uzrādītās kvalitātes īpašības tiek nodrošinātas ar izgatavotāja garantiju vai ja sertifikāts nav pretrunā ar Eiropas Savienības standartu prasībām;
2.1.13. nodrošināt, lai Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
2.1.14. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai Darbu izpildei Līgumā noteiktajā termiņā;

2.1.15. ar Darbu nodošanas – pieņemšanas aktu nodot Darbus Pasūtītājam;
2.1.16. nekavējoties nosūtīt elektronisku paziņojumu Pasūtītāja pārstāvim uz e-pasta adresi: ilze.mazure@olaine.lv par gadījumiem, kad konstatēti  postījumi, zādzības, ļaunprātība u.c. teritorijās, kur tiek veikti Darbi atbilstoši Līgumam;
2.1.17. nekavējoties rakstveidā ziņot Pasūtītājam par apstākļiem, kas atklājušies darbu izpildes procesā un var radīt šķēršļus turpmākai Darbu kvalitatīvai un savlaicīgai izpildei vai radīt zaudējumus.
2.1.18. Pirms apakšuzņēmuma līgumus slēgšanas, par noteiktu Darbu izpildi, rakstiski to saskaņot ar Pasūtītāju.
2.2. Pasūtītājs apņemas:

2.2.1. izsniegt Izpildītājam visu Pasūtītāja rīcībā esošo informāciju, kas nepieciešama Darbu veikšanai, un darba uzdevumus;

2.2.2. ar Darbu nodošanas – pieņemšanas aktu pieņemt Darbus, ja tie atbilst Līguma noteikumiem;

2.2.3. veikt Līgumā noteiktos maksājumus.

2.3. Pasūtītājam ir tiesības:

2.3.1. dot Izpildītājam saistošas norādes un/vai rīkojumus Darbu veikšanai, ja tas palīdz Līguma mērķa sasniegšanai un/vai cenas pazemināšanai;

2.3.2. samazināt Darbu apjomu atbilstoši Pasūtītāja budžeta iespējām;
2.3.3. jebkurā laikā apmeklēt Darbu izpildes vietu, lai kontrolētu, kā Izpildītājs Darba izpildes gaitā ievēro Latvijas Republikā spēkā esošo normatīvo aktu un Līguma prasības;
2.3.4. ieturēt no Izpildītājam izmaksājamām naudas summām saskaņā ar Līgumu piemērotos līgumsodus, kā arī citas naudas summas, kuras saskaņā ar Līguma noteikumiem Pasūtītājam ir tiesības saņemt, tai skaitā Izpildītāja radītos zaudējumus.
3. DARBU NODOŠANAS - PIEŅEMŠANAS KĀRTĪBA

3.1. Pēc Darbu pabeigšanas Izpildītājs sagatavo un iesniedz Pasūtītājam Darbu nodošanas – pieņemšanas aktu,  ko paraksta abas Puses.

3.2. Izpildītājs Darbu nodošanas - pieņemšanas aktu var sagatavot un parakstīt elektroniski, ievērojot Latvijas Republikas normatīvajos aktos noteiktās prasības par elektronisko dokumentu noformēšanas kārtību. Šādā gadījumā Izpildītājs nodošanas - pieņemšanas aktu nosūta Pasūtītājam uz e-pasta adresi pasts@olaine.lv vai oficiālo elektronisko adresi.

3.3. Pasūtītājam ir tiesības 10 (desmit) darbdienu laikā no Darbu nodošanas – pieņemšanas akta saņemšanas izvirzīt Izpildītājam pamatotas pretenzijas par Darbu kvalitāti un/vai izpildītā Darba atbilstību Līguma noteikumiem, tad Pasūtītājs ir tiesīgs neparakstīt Darbu nodošanas – pieņemšanas aktu, un Izpildītājam nekavējoties ir jānovērš pieļautās kļūdas un neprecizitātes, un jāņem vērā Pasūtītāja aizrādījumi turpmākā Darbu organizācijā.
4. LĪGUMCENA UN NORĒĶINU KĀRTĪBA

4.1. Plānotā līgumcena ir EUR __________ (________ euro, _ centi) bez pievienotās vērtības nodokļa (turpmāk – Līgumcena). Pievienotās vērtības nodokļa samaksa tiek veikta Latvijas Republikas normatīvajos aktos noteiktajā kārtībā.
4.2. Samaksa par veiktajiem Darbiem notiek saskaņā ar Izpildītāja sastādītu un Pasūtītāja apstiprinātu remonta tāmi un Pasūtītāja izsniegtu darba uzdevumu. Samaksa tiek veikta 15 (piecpadsmit) darba dienu laikā pēc attiecīgā Darbu nodošanas - pieņemšanas akta abpusējas parakstīšanas un Izpildītāja rēķina saņemšanas.

4.3. Līgumcenā ietverti visi nodokļi (izņemot pievienotās vērtības nodoklis), un nodevas, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros. Pasūtītājs ir tiesīgs ieturēt Izpildītājam piemēroto līgumsodu, veicot rēķina samaksu.
4.4. Puses vienojas, ka visi e-rēķini tiks sagatavoti strukturētā elektroniskā formātā, kas ļauj tos apstrādāt grāmatvedības sistēmās automātiski un elektroniski (e-rēķins ir elektronisks dokuments, kas izveidots atbilstoši Eiropas Savienības standartam LVS EN 16931-1:2017). E-rēķinu apmaiņas organizēšana tiks veikta, izmantojot oficiālo e-adresi.
4.5. Samaksu Pasūtītājs veic ar pārskaitījumu uz Līgumā norādīto Izpildītāja norēķinu kontu kredītiestādē. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).

5. GARANTIJAS

5.1. Izpildītājs atbild par izpildīto Darbu un izmantoto materiālu un iekārtu kvalitāti, atbilstību tehniskajām prasībām un Latvijas Republikas noteiktajiem standartiem, to drošu ekspluatāciju.

5.2. Izpildītāja veiktajiem Darbiem (t.sk. iebūvētās iekārtas, mehānismi un materiāli u.c. veiktie derīgie darbi, kas veikti Līguma ietvaros) tiek dots garantijas laiks –  __________  no  attiecīgā Darbu nodošanas – pieņemšanas akta abpusējas parakstīšanas dienas.

5.3. Izpildītājs apņemas nekavējoties pēc Pasūtītāja paziņojuma saņemšanas par saviem līdzekļiem novērst garantijas laikā pēc Darbu veikšanas atklājušos un/vai radušos defektus. Ja Izpildītājs neievēro šajā punktā noteikto nosacījumu un 5 (piecu) darbdienu laikā nedod Pasūtītājam motivētu atbildi vai neuzsāk defektu novēršanu, tad Pasūtītājs veic darbus saviem spēkiem, ieturot visas izmaksas no garantijas laika garantijas summas / pieprasot izmaksas no Izpildītāja.

6. PUŠU ATBILDĪBA UN STRĪDU RISINĀŠANAS KĀRTĪBA

6.1. Izpildītājs atbild par izpildīto Darbu atbilstību visām Latvijas Republikā spēkā esošajos normatīvajos aktos noteiktajām tehniskajām, sanitārajām, vides aizsardzības, ugunsdrošības un citām prasībām, kas attiecināmas uz Darbu izpildi.

6.2. Izpildītājs ir atbildīgs par Līgumā paredzēto darbu veikšanā izmantojamo iekārtu, instrumentu un cita aprīkojuma apdrošināšanu. Ja apdrošināšana nav veikta un iepriekš minētās iekārtas tiek bojātas vai iznīcinātas, tad, neatkarīgi no bojājuma vai zuduma cēloņa, Pasūtītājs nav atbildīgs.
6.3. Par līgumsaistību neizpildi vai nepilnīgu izpildi, Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem. 

6.4. Ja Izpildītājs nepienācīgi pilda Līgumā paredzētās saistības, Izpildītājs maksā Pasūtītājam līgumsodu 10 % (desmit procentu) apmērā no attiecīgajā darba uzdevumā norādīto Darbu kopējās cenas.

6.5. Jebkura maksājuma, kas izriet no Līguma, samaksas kavējuma gadījumā, samaksu nesaņēmusī Puse ir tiesīga piemērot otrai Pusei līgumsodu 0,1 % (nulle komats viena procenta) apmērā no kavētā maksājuma summas par katru kavējuma darbdienu, bet ne vairāk kā 10 % (desmit procentus) no kavētā maksājuma summas.

6.6. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
6.7. Ja izpildītie Darbi neatbilst Līgumā noteiktajām prasībām,  Izpildītājam nekavējoties ir jānovērš pieļautās kļūdas un neprecizitātes un jāiesniedz Pasūtītājam. Pasūtītājs samaksā Izpildītājam tikai par tiem Darbiem, kas ir pienācīgi izpildīti.
6.8. Ja Izpildītājs nespēj veikt darbus līgumā noteiktajā kārtībā vai termiņā, Pasūtītājam ir iebildumi par Darbu izpildes kvalitāti vai to atbilstību Līguma noteikumiem vai Izpildītājs atsakās vai novilcina nepilnību novēršanu vairāk kā par 5 (piecām) darbdienām (vai citā līgumā noteiktajā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo līguma saistību izpildes.
6.9. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie Latvijas Republikas normatīvie akti.

6.10. Līguma ietvaros saņemtos fizisko personu datus Izpildītājs izmanto un uzglabā tikai saskaņā ar fizisko personu datu apstrādi regulējošo normatīvo aktu prasībām un ar Līgumu uzņemto saistību pienācīgai izpildei, kā arī nodrošina, ka Izpildītāja darbinieki, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. Izpildītājs apņemas informēt Pasūtītāju par jebkuru trešo personu pieprasījumu izsniegt personas datus, kā arī neizsniegt tos bez saskaņošanas rakstveidā ar Pasūtītāju, un pēc Darbu pabeigšanas iznīcināt dokumentus, kas satur fizisko personu datus, atbilstoši normatīvo aktu prasībām.
6.11. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
7. Līguma DARBĪBAS LAIKS, GROZĪŠANAS UN IZBEIGŠANAS KĀRTĪBA

7.1. Līgums ir spēkā līdz 2026.gada 31.decembrim.
7.2. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
7.3. Līguma 7.1.punktā noteiktais termiņš var tikt pagarināts par laiku līdz 6 (sešiem) mēnešiem, ja uzdoto un izpildīto Darbu apjoms nesasniedz Līguma 4.1.punktā noteikto Līgumcenu.

7.4. Līguma pielikumā Nr.2 norādītais Darba apjoms ir aptuvenais Pasūtītāja plānotais Darba apjoms uz Līguma noslēgšanas brīdī. Pasūtītājs, ņemot vērā objektīvus apstākļus, finanšu resursus. Pasūtītājs var pieteikt remonta darbus īpašumā esošajiem rotaļu un sporta laukumiem atbilstoši reālajai nepieciešamībai par nepilnu apjomu vai arī palielināt Darba apjomu Līguma 7.1.punktā noteiktajā darbības termiņā. 
7.5. Pamatojoties uz Pasūtītāja budžetā piešķirto finansējumu Līgumā minēto Darbu veikšanai, Pasūtītājs vienpusējā kārtā var samazināt Līgumā minēto Darbu apjomu, bet ne vairāk kā 30% (trīsdesmit procentu) apmērā.

7.6. Papildus darbu novērtējumam tiks izmantoti Izpildītāja piedāvājumā norādītie vienību izcenojumi, bet, ja tādi tur nebūs noteikti, Puses atsevišķi vienosies par minēto darbu vienību izcenojumiem, atbilstoši šādiem nosacījumiem:

7.6.1. ja nepieciešamais pakalpojuma veids nav norādīts Tehniskajā un Finanšu piedāvājumā (2. pielikums), tad, Pusēm savstarpēji vienojoties, pakalpojuma vienības izcenojumu nosaka pēc līdzīga rakstura (analoga) pakalpojuma izcenojuma Tehniskajā un Finanšu piedāvājumā (2. pielikums); 
7.6.2. ja līdzīga rakstura pakalpojuma izcenojuma Tehniskajā un Finanšu piedāvājumā (2. pielikums) nav, izcenojumu nosaka, Pusēm vienojoties, atbilstoši esošai tirgus situācijai. Izpildītājs sagatavo izmaksu piedāvājumu konkrētajai pozīcijai un Pasūtītājs izvērtē Izpildītāja iesniegtās attiecīgās pozīcijas izmaksu atbilstību esošai tirgus situācijai. Par pielietojamām tirgus vienības cenām vienojas Puses, ja nepieciešams, pieaicinot ekspertu. 

7.7. Līguma 7.6. punktā atrunāto izmaiņu apjoms nedrīkst pārsniegt 30% (trīsdesmit procentus) no Līguma 4.1.punktā noteiktās plānotās līgumcenas.
7.8. Ja Pasūtītāja budžetā ir nepietiekams finansējums Līgumā paredzēto Darbu izpildes apmaksai, Pasūtītājam ir tiesības samazināt izpildāmo Darbu apjomu vai vienpusēji atkāpties no Līguma, veicot norēķinus par faktiski izpildītajiem un pieņemtajiem Darbiem. Vienpusēji atkāpjoties no Līguma, Līgums zaudē spēku 30 (trīsdesmit) dienu laikā no paziņojuma par atkāpšanos no Līguma nosūtīšanas dienas Izpildītājam saskaņā ar Paziņošanas likumu.
7.9. Izpildītājam ir tiesības vienpusēji atkāpties no Līguma saistību izpildes, brīdinot Pasūtītāju 30 (trīsdesmit) dienas iepriekš.

7.10. Pasūtītājs ir tiesīgs vienpusēji atkāpties un izbeigt  Līgumu pirms tajā noteikto saistību izpildes, neievērojot Līguma 7.1.punktā noteikto termiņu, šādos gadījumos:

7.10.1. Izpildītājs nepienācīgi pilda savas Līgumā noteiktās saistības un pēc Pasūtītāja brīdinājuma saņemšanas nav novērsis konstatēto Līgumā noteikto saistību neizpildi vai turpina tās nepildīt;

7.10.2. pēc Pasūtītāja pieprasījuma neatkarīga ekspertīze ir konstatējusi, ka Izpildītājs Darbus veic nekvalitatīvi vai neatbilstoši Līgumam vai Latvijas Republikas normatīvajiem aktiem, kas būtiski varētu ietekmēt objekta tālāko ekspluatāciju un veikto Darbu kvalitāti;

7.10.3. Izpildītājs pārtrauc Darbu izpildi uz 20 (divdesmit) darbdienām vai to izpilde nenotiek paredzēto Darbu apjomā, un šo pārtraukumu nav apstiprinājis Pasūtītājs;

7.10.4. Izpildītājs pārkāpj kādu no Līguma noteikumiem, un šāds pārkāpums, Pasūtītāja ieskatā, var būtiski ietekmēt Izpildītāja spējas pildīt savas saistības saskaņā ar Līgumu;

7.10.5. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāja spēju izpildīt saistības saskaņā ar Līgumu;
7.10.6. tiek pasludināts Izpildītāja maksātnespējas process vai uzsākts likvidācijas process;

7.11. Ja Pasūtītājs izbeidz Līgumu saskaņā ar 7.5. punktu vai Izpildītājs vienpusēji atkāpjas un izbeidz Līgumu pirms tajā noteikto saistību izpildes, Līgums tiek uzskatīts par izbeigtu datumā, kāds norādīts iepriekš nosūtītā attiecīgās Puses paziņojumā. 

7.12. Neviena no Pusēm neatbild par Līgumā noteikto saistību neizpildīšanu, ja tas noticis nepārvaramas varas apstākļu rezultātā un šie nepārvaramas varas apstākļi padara neiespējamu Līgumā noteikto saistību izpildei, piemēram, dabas katastrofas, sociālie konflikti, pandēmijas, karantīnas ierobežojumi, epidēmijas, kā arī jaunu normatīvo aktu spēkā stāšanās, kas aizliedz Līgumā paredzēto darbību. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.
7.13. Ja iestājas nepārvaramas varas apstākļi, Izpildītājs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Jebkurai no Pusēm ir tiesības vienpusēji izbeigt līgumu, ja nepārvaramas varas apstākļu ietekmes izbeigšanās nav paredzama vai ja tie nepārtraukti turpinās ilgāk nekā četrus mēnešus.

7.14. Ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējiem.
7.15. Pasūtītājs un Izpildītājs tiesīgi vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8. NOSLĒGUMA NOTEIKUMI

8.1. Pasūtītāja kontaktpersona par Darbu veikšanu ir Ilze Mazure, tālr. +371 22019984, e-pasts: ilze.mazure@olaine.lv. Pasūtītāja kontaktpersona nav tiesīga Pasūtītāja vietā pieņemt lēmumus, izdarīt grozījumus Līgumā, slēgt vienošanās, izbeigt Līgumu, parakstīties Pasūtītāja vārdā. Pasūtītāja kontaktpersona ir tiesīga veikt Darbu izpildes un Līgumā noteikto saistību izpildes uzraudzību un kontroli, koordinēt un risināt organizatoriskus jautājumus.

8.2. Izpildītāja kontaktpersona par Darbu veikšanu ir _________, tālr. +371 _______, _____________. 

8.3. Visai oficiālajai Pušu korespondencei, ko tās sūta viena otrai saskaņā ar Līgumu, ir jābūt rakstiskai un ir jābūt nosūtītai uz Līguma 9.punktā norādītajām adresēm pa e-pastu (dokumentu parakstot ar drošu elektronisko parakstu, kas satur laika zīmogu), vai ierakstītā pasta vēstulē, vai nodotai personīgi pret parakstu. Korespondence tiek uzskatīta par saņemtu dienā, kad tā ir nodota personīgi, 4. (ceturtajā) dienā pēc ierakstītas vēstules nodošanas pastā, e-pasta nosūtīšanas dienā.  Ja uz saņemto korespondenci tiek prasīta atbilde, tā ir jāsniedz ne vēlāk kā 5 (piecu) darba dienu laikā no tās saņemšanas brīža, izņemot Līgumā noteiktajos gadījumos.

8.4. Ja Puse maina  informāciju savos rekvizītos vai par kontaktpersonām, tas ne vēlāk kā 5 (piecu) darba dienu laikā rakstiski paziņo par to otrai Pusei. Puse, kas nepilda šajā punktā noteikto pienākumu, ir atbildīga par sekām, kas iestājušās otrai Pusei paļaujoties uz vainīgās Puses Līgumā norādītās kontaktpersonas un rekvizītu pareizību.

8.5. Ja kāds no Līguma noteikumiem zaudē spēku, tad tas neietekmē citus Līguma noteikumus.
8.6. Līgums ir sagatavots uz 6 (sešām) lapām, Līgumam ir 2 (divi) pielikumi, tas ir parakstīts ar drošu elektronisko parakstu, kas satur laika zīmogu. Katra Puse glabā Līguma oriģinālu. 

9. PUŠU REKVIZĪTI

	Pasūtītājs:


	Izpildītājs:

	Olaines novada pašvaldība

Reģ. Nr. 90000024332
Zemgales iela 32, Olaine, Olaines nov., LV-2114

Konta Nr. LV34HABA0551036014438

AS Swedbank

Kods: HABALV22

tālr.: 66954899, 20178620
e-pasts: pasts@olaine.lv
	_____________
Reģ. Nr. ___________
________________
Konta Nr. _________________
_______________
Kods: _____
Tālr.: __________ 
e-pasts: _________ 

	
	

	Izpilddirektors Ģ. Batrags
	______________


� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"��https://www.eis.gov.lv/EIS/Publications/PublicationView.aspx?PublicationId=883�

